เรื่องร้องเรียน: มีการเผาขยะโดยไม่มีการควบคุมในบริเวณนั้น ทำให้มีควันสีดำออกมาจากบริเวณนั้นอย่างต่อเนื่อง ทั้งๆที่บริเวณนั้นมีโรงเรียนที่มีเด็กเล็กอยู่หลายโรงเรียน
การดำเนินการของเจ้าหน้าที่: สำนักงานเขตบางกะปิ โดยฝ่ายเทศกิจได้ตรวจสอบกรณีดังกล่าวแล้ว ขณะตรวจสอบไม่พบมีการเผาถ่านแต่อย่างใด พบแต่ร่องรอยของการจุดไฟเผากิ่งไม้และเศษใบไม้หลังเก็บกวาดทำความสะอาดบริเวณรอบๆ ที่พัก ในเบื้องต้นเจ้าหน้าที่ได้ว่ากล่าวตักเตือน พร้อมทั้ง ขอความร่วมมือมิให้จุดไฟเผาเศษกิ่งไม้ใบไม้หรือสิ่งใดๆ อย่างเด็ดขาด เพราะอาจเกิดไฟไหม้และสร้างความเดือนร้อนรำคาญให้กับผู้ที่พักอาศัยบริเวณใกล้เคียงได้ รวมทั้ง เป็นสาเหตุของการเกิดฝุ่น PM 2.5 ซึ่งได้รับความร่วมมือด้วยดี อย่างไรก็ดีจักได้ให้เจ้าหน้าที่คอยติดตามตรวจสอบ และกวดขันอย่างต่อเนื่อง เพื่อบังคับการให้เป็นไปตามกฎหมายและเพื่อบรรเทาปัญหาความเดือดร้อนของประชาชนให้หมดไป
ความเห็นของผู้แจ้ง: ขอบคุณที่ปฏิบัติงานไวครับ
พื้นที่: แขวงหัวหมาก เขตบางกะปิ กรุงเทพมหานคร